కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Afg vs Ire T20: అప్ఘాన్ ఓపెనర్ విధ్వంసం.. వరల్డ్ రికార్డ్‌లు బ్రేక్!
డెహ్రాడూన్ వేదికగా ఐర్లాండ్‌తో జరిగిన టీ20లో అప్ఘానిస్థాన్ ఓపెనర్ జజాయ్ 62 బంతుల్లో 162 పరుగులు బాదాడు. దీంతో అప్ఘాన్ జట్టు టీ20ల్లోనే అత్యధిక స్కోరు నమోదు చేసింది. జజాయ్ విధ్వంసంతో అప్ఘాన్ రికార్డులు బ్రేక్ చేసింది.
Samayam Telugu | Updated:
Feb 23, 2019, 09:14PM IST
Afg vs Ire T20: అప్ఘాన్ ఓపెనర్ విధ్వంసం.. వరల్డ్ రికార్డ్‌లు బ్రేక్!
హైలైట్స్
డెహ్రాడూన్ వేదికగా ఐర్లాండ్‌తో జరిగిన టీ20లో అప్ఘానిస్థాన్ ఓపెనర్ జజాయ్ 62 బంతుల్లో 162 పరుగులు బాదాడు.
దీంతో అప్ఘాన్ జట్టు టీ20ల్లోనే అత్యధిక స్కోరు నమోదు చేసింది.
జజాయ్ విధ్వంసంతో అప్ఘాన్ రికార్డులు బ్రేక్ చేసింది.
డెహ్రాడూన్: ఐర్లాండ్‌తో జరిగిన రెండో టీ20లో అప్ఘానిస్థాన్ బ్యాట్స్‌మెన్ చెలరేగారు. సిక్స్‌ల మోత మోగిస్తూ.. పొట్టి ఫార్మాట్లో రికార్డుల మీద రికార్డులు క్రియేట్ చేశారు. ఓపెనర్ అజ్రతుల్లా జజాయ్ (62 బంతుల్లో 162 నాటౌట్; 11x4, 16x6) ఆకాశమే హద్దుగా చెలరేగాడు. దీంతో అప్ఘాన్ జట్టు నిర్ణీత 20 ఓవర్లలో 3 వికెట్ల నష్టానికి 278 పరుగులు చేసింది. తద్వారా టీ20ల్లో అత్యధిక పరుగులు నమోదు చేసిన జట్టుగా రికార్డు క్రియేట్ చేసింది.
ఈ మ్యాచ్‌లో అప్ఘాన్ బ్యాట్స్‌మెన్ 22 సిక్స్‌లు బాదారు. 2016లో విండీస్ జట్టు టీ20 మ్యాచ్‌లో భారత్‌పై 21 సిక్స్‌లు బాదగా.. ఆ రికార్డ్‌ను అప్ఘానిస్థాన్ బ్రేక్ చేసింది. ఈ మ్యాచ్‌లో జజాయ్ ఒక్కడే 16 సిక్స్‌లు బాదాడు. పొట్టి ఫార్మాట్లో ఒకే మ్యాచ్‌లో ఎక్కువ సిక్స్‌లు కొట్టిన బ్యాట్స్‌మెన్‌గా జజాయ్ రికార్డ్ క్రియేట్ చేశాడు. గతంలో ఫించ్ (16) పేరిట ఉన్న రికార్డ్‌ను అతడు బ్రేక్ చేశాడు.
సిక్స్‌లతో చెలరేగిన జజాయ్.. మరో ఓపెనర్ ఉస్మాన్ ఘనీ (48 బంతుల్లో 73; 7x4, 3x6)తో కలిసి తొలి వికెట్‌కు ఏకంగా 236 పరుగులు జోడించాడు. టీ20ల్లో ఏ వికెట్‌కైనా అత్యధిక పరుగుల భాగస్వామ్యం ఇదే కావడం విశేషం. గతంలో విరాట్ కోహ్లి-డివిలియర్స్ జోడి రెండో వికెట్‌కు 236 పరుగులు జోడించగా.. జజాయ్-ఘనీ ఆ రికార్డును బద్దలు కొట్టారు.
టీ20ల్లో అత్యధిక పరుగులు చేసిన బ్యాట్స్‌మెన్ జాబితాలో జజాయ్ మూడో స్థానంలో నిలిచాడు. 175 నాటౌట్‌తో గేల్ టాప్ స్కోరర్‌గా నిలవగా.. జింబాబ్వేపై 172 పరుగులు చేసిన ఫించ్ రెండో స్థానంలో ఉన్నాడు. మసకద (162*)తో కలిసి జజాయ్ సంయుక్తంగా మూడో స్థానంలో ఉన్నాడు. అంతర్జాతీయ టీ20ల పరంగా చూస్తే.. ఈ అప్ఘాన్ బ్యాట్స్‌మెన్ రెండో స్థానంలో ఉన్నాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.